शीर्षक: Exit Poll : आकडेवारीबाबत तज्ज्ञांना नक्की काय वाटतं, एक्झिट पोलचे आकडे प्रत्यक्षात किती खरे ठरतील?\nवरील काल्पनिक लेखाचे शीर्षक दिल्यास, लेखाची कल्पना करा.\n
मध्यमवर्ग अजूनही मोदींच्या प्रेमात 

लोकमतचे वरिष्ठ सहाय्यक संपादक संदीप प्रधान म्हणतात, "जे एक्झिट पोल जाहीर झाले आहेत त्यावरून असं लक्षात येतं की मध्यमवर्गीय लोक अजूनही मोदींच्या प्रेमात आहे. नवमतदार, ज्याने पहिल्यांदाच मतदान केलं आहे तो मोदींच्या धोरणाच्या प्रेमात आहे. ग्रामीण भागात दुष्काळी परिस्थिती आहे. तिथं फारशा उपाययोजना झालेल्या नाहीत. त्याची प्रतिक्रिया या मतदानात उमटलेली नाही असा त्याचा अर्थ काढावा लागेल."

महाराष्ट्राच्या आकडेवारीबद्दल बोलताना ते म्हणाले, "गेल्या वेळेपेक्षा विदर्भ आणि मराठवाड्यात आणि काही प्रमाणात उत्तर महाराष्ट्रात काँग्रेस आणि राष्ट्रवादीची स्थिती सुधारायला हवी. मागच्या वेळेला भाजपच्या एका नेत्याने 35 जागा मिळतील असा अंदाज व्यक्त केला होता. प्रत्यक्षात तो आकडा 42 च्या पुढे गेला होता. ही आकडेवारी त्यांनाही अचंबित करणारी होती. मात्र यावेळी असे काही आकडे येतील असं मला वाटत नाही. मला महाराष्ट्राचे आकडे विश्वसनीय वाटत नाहीत. विदर्भ मराठवाड्यात त्यांना काही जागांवर नुकसान होईल असं मला वाटतं." 

प्रधान यांच्या मते भाजप शिवसेना युतीला 28 जागा मिळतील. त्यातही भाजपच्या जागा राहतील मात्र शिवसेनेला जास्त फटका बसेल, असंही प्रधान नमूद करतात. 

त्याचप्रमाणे शरद पवार विरोधकांची मोट बांधण्याचा प्रयत्न करत आहेत त्याचे काय होतील, या प्रश्नाचं उत्तर देताना ते प्रधान म्हणाले, "ही आकडेवारी समजा अस्तित्वात आली तर विरोधकांची आघाडी तयार होण्याची शक्यताच नाही. पण, ज्याअर्थी चंद्राबाबू नायडू दिल्लीतल्या नेत्यांच्या भेटी घेत फिरत आहेत त्याअर्थी हे आकडे प्रत्यक्षात उतरण्याची शक्यता कमी आहे याची कल्पना या नेत्यांना आली असावी. कारण प्रादेशिक नेत्यांना त्यांच्या भागात काय परिस्थिती आहे याची कल्पना असेलच."

'भाजपचं सरकार येईल'

भाजपचा दावा होता आमच्या पक्षाच्या तीनशेपेक्षा जास्त जागा येतील. उत्तर प्रदेशात 70पेक्षा जागा येतील असं भाजपचं म्हणणं होतं. असं चित्र एक्झिट पोलमध्ये दिसत नाही, असं ज्येष्ठ पत्रकार आदिती फडणीस म्हणाल्या. बीबीसी हिंदीशी बोलताना त्यांनी हे मत व्यक्त केलं आहे.

मात्र एक्झिट पोलनुसार भाजपचं सरकार येईल असं दिसतंय, असंही त्या म्हणाल्या. पक्षीय समीकरणांमध्ये अन्य पक्षांना जास्त जागा मिळेल असं दिसतंय त्याचं एक कारण म्हणजे भाजपप्रणित एनडीएमधून काही पक्ष सोडून गेले आहेत. एनडीए आणि यूपीएव्यतिरिक्त...